Ғайсин Әхмәт Исламғәли улы 1937 йылдың 1 сентябрендә Башҡорт АССР-ының Благовар районы Иҫке Күсәрбай ауылында тыуған. 1955 йылда тыуған ауылындағы урта мәктәпте, 1960 йылда Башҡорт дәүләт университетының тарих-филология факультетын тамамлай. Хеҙмәт эшмәкәрлеген «Ҡыҙыл таң» гәзитенең Туймазы районы буйынса үҙ хәбәрсеһе булып башлай, артабан йәштәр гәзите Ленинсыла әҙәби хеҙмәткәр була.